《访禹穴至阳霄洞》
宋代·张伯玉

宛委山前舣画船，攀萝渐入太霄边。
因寻大禹藏书穴，深入阳霄古洞天。
万壑秋光含细籁，数峰寒玉立苍烟。
宝函金篆久稀阔，欲就皇人讲数篇。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。